钦定古今图书集成/明伦汇编/氏族典/第032卷 > 《廖用贤尚友录》 > 封孝琬
## 钦定古今图书集成/明伦汇编/氏族典/第032卷 > 《廖用贤尚友录》 > 封孝琬

按《北齐书封隆之传》：“隆之弟子孝琬，字士蒨，七岁而
孤，为隆之所鞠养，慈爱甚笃。年十六，本州辟主簿。魏
永熙二年，隆之启以父爵富城子授焉。三年，释褐开
府参军事。天平中，轻车将军、司徒主簿。武定中，显祖
开府主簿，迁从事中郎将，领东宫洗马。天保二年，卒，
时年三十六。帝闻而叹惜焉。”